CELEX: 32019D0264
Language: et
Date: 2019-02-07 00:00:00
Title: Poliitika- ja julgeolekukomitee otsus (ÜVJP) 2019/264, 7. veebruar 2019, Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse (ÜVJP) 2017/464 kehtetuks tunnistamise kohta (BiH/27/2019)

15.2.2019   
               
               
                  ET
               
               
                  Euroopa Liidu Teataja
               
               
                  L 44/12
               
            
         POLIITIKA- JA JULGEOLEKUKOMITEE OTSUS (ÜVJP) 2019/264,
         7. veebruar 2019,
         Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse (ÜVJP) 2017/464 kehtetuks tunnistamise kohta (BiH/27/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
         ning arvestades järgmist:
         
                     (1)
                  
                  
                     Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid ELi operatsiooni ülema nimetamise kohta.
                  
               
                     (2)
                  
                  
                     7. märtsil 2017 võttis poliitika- ja julgeolekukomitee vastu otsuse (ÜVJP) 2017/464, (2) millega nimetati NATO Euroopa vägede kõrgema ülemjuhataja asetäitja (DSACEUR) kindral Sir James EVERARD Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks.
                  
               
                     (3)
                  
                  
                     29. märtsil 2017 teavitas Suurbritannia ja Põhja-Iiri Ühendkuningriik Euroopa Ülemkogu Euroopa Liidu lepingu artikli 50 lõike 2 kohaselt oma kavatsusest Euroopa Liidust välja astuda.
                  
               
                     (4)
                  
                  
                     8. oktoobril 2018 otsustas poliitika- ja julgeolekukomitee põhimõtteliselt, et Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 29. märtsist 2019 tuleks nimetada NATO Euroopa vägede kõrgema peakorteri (SHAPE) asestaabiülem, tingimusel et NATO tema valmisoleku kinnitab.
                  
               
                     (5)
                  
                  
                     7. detsembril 2018 kinnitas Põhja-Atlandi Nõukogu SHAPE'i asestaabiülema valmisolekut asuda alates 29. märtsist 2019 Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema ametisse Berliin-pluss-kokkulepete alusel.
                  
               
                     (6)
                  
                  
                     Seega tuleks SHAPE'i asestaabiülem kindralleitnant Olivier RITTIMANN nimetada Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 29. märtsi 2019 kella 12.00-st Kesk-Euroopa aja järgi.
                  
               
                     (7)
                  
                  
                     Otsus (ÜVJP) 2017/464 tuleks seega kehtetuks tunnistada.
                  
               
                     (8)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
                  
               
                     (9)
                  
                  
                     12. ja 13. detsembril 2002 Kopenhaagenis toimunud Euroopa Ülemkogu kohtumisel võeti vastu deklaratsioon, milles sätestatakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ osalisriigid ning on sellest tulenevalt sõlminud NATOga kahepoolsed julgeolekukokkulepped,
                  
               ON VASTU VÕTNUD KÄESOLEVA OTSUSE:
         
            Artikkel 1
            NATO Euroopa vägede kõrgema peakorteri asestaabiülem kindralleitnant Olivier RITTIMANN nimetatakse kindral Sir James EVERARDi järglasena Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 29. märtsi 2019 kella 12.00-st Kesk-Euroopa aja järgi.
         
         
            Artikkel 2
            Otsus (ÜVJP) 2017/464 tunnistatakse kehtetuks.
         
         
            Artikkel 3
            Käesolev otsus jõustub 29. märtsil 2019.
         
         
            Brüssel, 7. veebruar 2019
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 252, 28.7.2004, lk 10.
         
            (2)  Poliitika- ja julgeolekukomitee 7. märtsi 2017. aasta otsus (ÜVJP) 2017/464 Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse BiH/21/2014 kehtetuks tunnistamise kohta (BiH/24/2017) (ELT L 72, 17.3.2017, lk 70).